Lav et referat af nedenstående tekst:

Tekst:
AaB har med omgående virkning solgt Lasse Nielsen til den hollandske klub Nijmegen, hvor forsvarsspilleren tiltræder på en længerevarende kontrakt. - Vi har været i en god dialog med Nijmegen og fået lavet en fornuftig aftale. Og da vores betingelser blev opfyldt, har vi ikke ønsket at stå i vejen for Lasse, som har været en loyal soldat for AaB, siger AaB's sportschef Allan Gaarde. Lasse Nielsen opnåede 174 officielle kampe og ti scoringer for Hele Nordjyllands Hold, mens det i nationaldragten foreløbig er blevet til en A-landskamp, tre ligalandskampe og 21 U-landskampe for Danmark. - Det har jo ikke været nogen hemmelighed, at jeg har ønsket nye udfordringer i udlandet, og jeg glæder mig en enormt både menneskeligt og sportsligt til at prøve kræfter med Holland. Jeg har helt bevidst søgt mod en klub, hvor jeg har en god chance for at få fast spilletid, og jeg ser frem til at blive testet på et højere niveau, siger Lasse Nielsen. Allerede søndag kan Lasse Nielsen debutere for Nijmegen i den vigtige hjemmekamp mod Go Ahead Eagles.

Referat:
Lasse Nielsen solgt til Holland.